CELEX: 31994D0652
Language: ro
Date: 1994-09-20 00:00:00
Title: Decizia Comisiei din 20 septembrie 1994 de stabilire a inventarului și de repartizare a sarcinilor care trebuie îndeplinite în cadrul cooperării dintre statele membre în domeniul examinării științifice a problemelor legate de produsele alimentare

15/Volumul 03
            
            
               RO
            
            
               Jurnalul Ofícial al Uniunii Europene
            
            
               83
            
         31994D0652
   
               L 253/29
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 20 septembrie 1994
   de stabilire a inventarului și de repartizare a sarcinilor care trebuie îndeplinite în cadrul cooperării dintre statele membre în domeniul examinării științifice a problemelor legate de produsele alimentare
   (94/652/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 93/5/CEE a Consiliului din 25 februarie 1993 privind asistența ce trebuie acordată Comisiei și colaborarea dintre statele membre în domeniul examinării științifice a problemelor legate de produsele alimentare (1), în special articolul 3,
   întrucât Directiva 93/5/CEE prevede prezența statelor membre în Comisie și cooperarea lor în domeniul examinării științifice a problemelor legate de produsele alimentare; întrucât Decizia 94/458/CE a Comisiei (2) reglementează gestionarea administrativă a cooperării în domeniul examinării științifice a problemelor legate de produsele alimentare;
   întrucât articolul 3 din Directiva 93/5/CEE prevede definirea și actualizarea cel puțin o dată la șase luni a inventarului sarcinilor care trebuie îndeplinite în cadrul cooperării științifice și al priorităților aferente și repartizarea acestor sarcini între statele membre;
   întrucât este necesară definirea și actualizarea inventarului sarcinilor ținând seama de nevoile de protecție a sănătății publice în Comunitate și de exigențele legislației comunitare în domeniul produselor alimentare;
   întrucât sarcinile trebuie repartizate în funcție de cunoștințele tehnice și științifice de specialitate și de resursele disponibile din statele membre, în special din institutele care participă la cooperarea științifică;
   întrucât măsurile prevăzute de prezenta decizie sunt conforme cu avizul Comitetului permanent pentru produse alimentare,
   ADOPTĂ PREZENTA DECIZIE:
   Articolul 1
   Inventarul sarcinilor care trebuie îndeplinite în cadrul cooperării dintre statele membre în domeniul examinării științifice a problemelor legate de produsele alimentare, precum și repartizarea acestor sarcini între statele membre sunt menționate de anexa la prezenta decizie.
   Articolul 2
   Autoritățile sau organismele desemnate de statele membre în conformitate cu articolul 2 din Directiva 93/5/CEE transmit imediat Comisiei denumirea institutului sau institutelor însărcinate cu efectuarea sarcinilor din anexă care le-au fost încredințate. Ele informează de îndată Comisia cu privire la orice modificare.
   Articolul 3
   Până la 1 ianuarie 1995, apoi la fiecare șase luni, autoritățile sau organismele desemnate de statele membre, în conformitate cu articolul 2 din Directiva 93/5/CEE, transmit Comisiei un raport privind faza de lucru în care a ajuns în procesul de îndeplinire a atribuțiilor repartizate.
   Articolul 4
   Prezenta decizie se adresează statelor membre.
   
      Adoptată la Bruxelles, 20 septembrie 1994.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 52, 4.3.1993, p. 18.
   
      (2)  JO L 189, 23.7.1994, p. 84.
   ANEXĂ
   Inventarul sarcinilor pe care trebuie să le îndeplinească statele membre în cadrul cooperării în domeniul examinării științifice a problemelor legate de produsele alimentare
   
               Obiectivul, natura și dimensiunea sarcinii
            
            
               Statele membre cărora le este încredințată sarcina
            
            
               Termenul de executare
            
         
               1.   Substanțe aromatizante
            
            
                
            
            
                
            
         
               1.1.   Substanțe aromatizante și compoziția chimică definită
            
            
               Danemarca (coordonator)
            
            
               30 iunie 1997
            
         
               Stabilirea raporturilor în vederea evaluării siguranței substanțelor aromatizante cu compoziție chimică definită.
            
            
               Germania, Spania, Franța, Italia, Țările de Jos, Regatul Unit
            
            
                
            
         
               Constituirea și păstrarea arhivelor pe hârtie și pe suport electronic conținând informațiile toxicologice și factorii de expunere cunoscuți pentru substanțele respective.
            
            
                
            
            
                
            
         
               2.   Microbiologie
            
            
                
            
            
                
            
         
               2.1.   Criterii microbiologice
            
            
               Franța (coordonator)
            
            
               30 septembrie 1995
            
         
               Adunarea informațiilor științifice și metodologice în vederea studierii criteriilor microbiologice aplicabile anumitor categorii de produse alimentare.
            
            
               Belgia, Danemarca, Germania, Grecia, Spania, Irlanda, Italia, Țările de Jos, Portugalia, Regatul Unit
            
            
                
            
         
               2.2.   Studii legate de controlul temperaturii
            
            
               Regatul Unit (coordonator)
            
            
               30 iunie 1995
            
         
               Studierea comportamentului microorganismelor patogene, în timp și la diferite temperaturi, la o serie de produse alimentare care pot permite dezvoltarea acestui tip de organisme.
            
            
               Danemarca, Germania, Grecia, Spania, Franța, Irlanda, Țările de Jos
            
            
                
            
         
               3.   Contaminanți
            
            
                
            
            
                
            
         
               3.1.   Probleme generale
            
            
               Italia, Regatul Unit (coordonatori generali)
            
            
               30 iunie 1997
            
         
               3.1.1.   Probleme imprevizibile și urgente
            
            
               Belgia, Danemarca, Germania, Grecia, Spania, Franța, Irlanda, Luxemburg, Țările de Jos, Portugalia
            
            
                
            
         
               Coordonarea colectării în statele membre a informațiilor necesare Comitetului permanent pentru produse alimentare în scopul evaluării riscurilor legate de problemele imprevizibile și urgente legate de contaminanții alimentari.
            
            
                
            
            
                
            
         
               3.2.   Probleme specifice
            
            
                
            
            
                
            
         
               Pregătirea rapoartelor destinate Comitetului permanent pentru produse alimentare în scopul evaluării riscurilor privind contaminanții specifici, semnalând în special expunerea legată de produsele alimentare din fiecare stat membru.
            
            
                
            
            
                
            
         
               3.2.1.   Aflatoxine
            
            
               Regatul Unit (coordonator)
               Belgia, Danemarca, Germania, Spania, Franța, Irlanda, Italia, Țările de Jos, Portugalia
            
            
               31 decembrie 1995
            
         
               3.2.2.   Ochratoxina A
            
            
               Danemarca (coordonator)
               Belgia, Germania, Spania, Franța, Irlanda, Italia, Țările de Jos, Regatul Unit
            
            
               31 decembrie 1995
            
         
               3.2.3.   Nitrat
            
            
               Spania (coordonator)
               Belgia, Danemarca, Germania, Fran ța, Irlanda, Italia, Țările de Jos, Portugalia, Regatul Unit
            
            
               31 iulie 1995
            
         
               3.2.4.   Cadmiu
            
            
               Italia (coordonator)
               Belgia, Danemarca, Germania, Grecia, Spania, Franța, Irlanda, Țările de Jos, Regatul Unit
            
            
               31 iulie 1995
            
         
               4.   Evaluarea absorbției și a expunerii
            
            
                
            
            
                
            
         
               4.1.   Studiul bazelor de date privind consumul de produse alimentare în Uniunea Europeană
            
            
               Irlanda (coordonator)
            
            
               31 iulie 1996
            
         
               O mai bună cunoaștere a consumului de produse în vederea protecției sănătății publice, datorită schimburilor și colaborării dintre gestionarii de bănci de date.
            
            
               Belgia, Danemarca, Spania, Franța, Italia, Țările de Jos, Regatul Unit